Pritožba, ki jo je organizacija ClientEarth AISBL vložila 18. aprila 2023 zoper sodbo Splošnega sodišča (šesti senat) z dne 1. februarja 2023 v zadevi T-354/21, ClientEarth/Komisija
(Zadeva C-249/23 P)
Jezik postopka: angleščina
Stranki
Pritožnica: ClientEarth AISBL (zastopnika: O. W. Brouwer in T. C. van Helfteren, advocaten)
Druga stranka v postopku: Evropska komisija
Predlog
Pritožnica Sodišču predlaga, naj:
izpodbijano sodbo razveljavi;
dokončno odloči v zadevi in razglasi za ničen Sklep Komisije C(2021) 4348 final z dne 7. aprila 2021 o zavrnitvi dostopa do nekaterih dokumentov, zahtevanih na podlagi Uredbe Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije1, ali, podredno,
zadevo vrne v ponovno odločanje Splošnemu sodišču v skladu s sodbo Sodišča, in
Komisiji naloži plačilo stroškov teh postopkov in postopkov pred Splošnim sodiščem, vključno s stroški morebitnih intervenientov.
Pritožbeni razlogi in bistvene trditve
Pritožnica v utemeljitev pritožbe navaja dva pritožbena razloga.
Prvi pritožbeni razlog: obrazložitev sodbe Splošnega sodišča je sama s seboj v nasprotju, v sodbi je prišlo do izkrivljanja dokazov in napačne uporabe prava pri uporabi pravnega standarda za presojo prevladujočega interesa javnosti za razkritje v smislu člena 4(2) Uredbe 1049/2001.
Drugi pritožbeni razlog: v zvezi z zavrnitvijo obstoja prevladujočega interesa javnosti sodba Splošnega sodišča ni dovolj obrazložena.
____________
1 UL, posebna izdaja v slovenščini, poglavje 1, zvezek 3, str. 331.